Хорија Сима (; 3. јул 1906. Фагараш, Румунија — 25. мај 1993. Мадрид, Шпанија) био је професор румунског језика, фашистички политичар, председник партије „Гвоздена гарда“ која је била нацистички оријентисана, командант Легионарског покрета, парамилитарне терористичке организације основане по узору на СС и СА, министар у влади Јона Ђигуртуа (четири дана), вицепредседник одбора министара у национално-легионарској влади којим је председавао маршал Јон Антонеску. Од 21 до 23. јануара 1941 активирао побуну против Антонескуа. У овом периоду са групом људи којом је збацио Антонескуа, организовао је највећи и најнасилнији погром против Јевреја у историји Мунтеније, Букурештански погром.